جمهور باشقانی پرزیدنتی رجب طیب اردوغان سربرنیتسا قتل عامی‌نین 22-جی ایلدؤنومونو بؤیوک بیر حزن و کدرله یاد ائتدیگینی بیلدیردی. جمهور باشقانی بو نؤع اینسان‌لیق‌دان کنار حادثه‌لرین بیر داها تکرارلانماماسی اوچون قتل عاما گؤره مسئولیت داشییان هر کسین لاییق اولدوغو جزانی آلما‌لیدی اولدوغونو بیلدیردی.
اردوغان:"بو موناسیبتله، سون دؤور بشر تاریخی‌نین ان اوتانج وئریجی حادثه‌لرین‌دن بیری اولان بو قتل عامدا حیاتینی ایتیرن عزیز شهیدلریمیزه الله‌دان رحمت، یاخین‌لارینا و بوتون بوسنیا خالقینا صبر دیلییرم"دئدی.
تورکیه پرزیدنتی: "سربرنیتسا سوی قیریمیندا قادین-کیشی، گنج-یاش‌لی دئمه‌دن 8 مین 372 گوناه‌سیز اینسانی قتله یئتیرن‌لرله یاناشی، اونا‌لارا سیغینان وطنداش‌لاری ان اساس اینسان‌لیق دیرلرینی آیاق‌لار آلتینا آتا‌راق علی قانلی قاتیل‌لره تسلیم ائدن قورخاق‌لار دا حساب وئرمه‌لی‌دیرلر. عینی کوچه، شهری و اؤلکه‌نی بؤلوشن اینسان‌لاری بیر-بیرینه دوشمن ائدن عرقچی، ایسلاموفوبی و ائتنیک نیفرتی قیزیش‌دیران ایدئولوژی لرین گئنیشلنمه‌سی‌نین قارشی‌سی آلینما‌لی‌دیر. سربرنیتسادا باش وئرن سوی قیریمی اونوتدورماغا، و یا اینکار ائتمه‌یه یؤنلمیش جهدلره ده هئچ واخت یول وریلمه‌مه‌لی‌دیر. بوسنیا و هرزگوین خالقی‌نین کئچمیشده شاهیدی اولدوق‌لاری بو آغری-آجییا، عدالت‌سیزلییه، قانونسوزلوغا باخمایا‌راق، قونشولاری ایله باریش و امین-آمان‌لیق شرایطینده یاشاماق اوچون گؤستردیگی فداکار سعی‌لر حقیقتن تقدیرلاییق‌دیر. بوسنی و هرزگوین-ین ائتنیک و مدنی زنگین‌لیگی‌نین محافظه‌سی‌نین باریشا کؤلگه سالماغا چالیشان‌لارا وئریلن ان یاخشی جاواب اولدوغونو دوشونوروک. اولوسلار آراسی توپلوم بوسنی ه هرزگوین-ین  موستقیل‌لیگینی، اراضی بوتؤو‌لوگونو و اگمه منلیگینی سوموت آددیم‌لارلا دستکلمه‌یه، عینی زاماندا، اؤلکه‌نین آوروپا و آورواتلانتیک قوروم‌لاری ایله بوتون لشمه سعی‌لری‌نین رئاللاشدماسینی تامین ائتمه‌یه دعوت ائدیریک".
